**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.01.2023, ora 08:00 – 12.01.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 12.01.2023, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 11.01.2023, la ora 14:45, **Atenţionarea Hidrologică nr. 2,** valabilă în intervalul *11.01.2023 ora 15:00 – 12.01.2023 ora 12:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Jiu, Olt, Ialomiţa,* cu posibile depăşiri ale **COTELOR DE ATENŢIE,** astfel:

**- COD GALBEN:** ,,*În intervalul 11.01.2023 ora 15:00 – 12.01.2023 ora 12:00 pe râurile din bazinele hidrografice: Jiu – afluenţii aferenţi sectorului aval S.H. Sadu – amonte S.H. Rovinari (judeţul Gorj), Jiu – sector aferent S.H. Răcari (judeţul Dolj), Motru – bazin superior şi afluenţi bazin mijlociu şi inferior (judeţele: Mehedinţi şi Gorj), Olt – afluenţii aferenţi sectorului aval confluenţă cu râul Lotru – amonte Ac. Ioneşti (judeţele: Vâlcea şi Argeş), Olteţ – bazin superior (judeţele: Gorj şi Vâlcea), Ialomiţa – bazin amonte S.H. Pucioasa şi afluenţii aferenţi sectorului aval S.H. Pucioasa – amonte S.H. Siliştea Snagovului (judeţele: Dâmboviţa, Prahova şi Ilfov), Prahova – afluenţii aferenţi sectorului aval S.H. Buşteni – amonte confluenţă cu râul Cricovul Sărat (judeţul Prahova).”*

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ARGEȘ, DÂMBOVIȚA, DOLJ, GORJ, ILFOV, MEHEDINŢI, PRAHOVA și VÂLCEA (8 prefecturi) - COD GALBEN.*

**RÂURI**

**Debitele au fost în creștere** ca urmare a precipitațiilor lichide căzute în interval, propagării și cedării apei din stratul de zăpadă pe râurile din bazinele: Cerna, Jiu, Olt, Vedea, Argeș, Ialomița, Buzău, Rm. Sărat, Putna, Trotuș, cursurile mijlocii și inferioare ale Crasnei, Barcăului, Crișurilor, Begăi, Timișului, Bârzavei, Moraviței, Carașului, Nerei și râurile din Dobrogea.

Pe râurile din bazinele hidrografice: Tur, Someș, Mureș și bazinele superioare ale Crasnei, Barcăului, Crișurilor, Begăi, Timișului, Bârzavei, Moraviței, Carașului și Nerei, debitele au fost în scădere și relativ staționare pe celelalte râuri din țară.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Cerna, Jiu, Olt, bazinul superior al Bârzavei, Buzău, Bistrița, bazinele superioare și mijlocii ale Argeșului, Ialomiței și cursurile superioare ale Trotușului, Moldovei, Sucevei, Prutului şi mai mici (sub 30%) pe râurile din bazinele hidrografice: Rm. Sărat, Bârlad şi Jijia.

În interval s-a situat peste **COTA DE ATENȚIE** râul Jiu la stația hidrometrică Răcari (330+6) – jud. DJ.

Se situează peste **COTA DE ATENȚIE** râul Orlea la stația hidrometrică Celei (180+35) – jud. GJ.

Este în vigoare **ATENȚIONAREA HIDROLOGICĂ nr. 2** din 11.01.2023.

**Debitele vor fi în creștere** ca urmare a precipitațiilor prognozate, propagării și cedării apei din stratul de zăpadă pe râurile din bazinele hidrografice: Târnave, Vedea, Argeș, Ialomița, bazinele mijlocii și inferioare ale Cernei, Jiului, Oltului, Buzăului, Rm. Sărat, Putnei, Trotușului, cursurile inferioare ale Crasnei, Barcăului, Crișurilor, Timișului.

Pe râurile din bazinele hidrografice: Bega, Bârzava, Moravița, Caraș, Nera, bazinele superioare și mijlocii ale Crasnei, Barcăului, Crișurilor, Timișului, bazinele superioare ale Cernei, Jiului, Oltului, Buzăului, Rm. Sărat, Putnei, Trotușului și cursul Mureșului, debitele vor fi în scădere și relativ staționare pe restul râurilor din țară.

Sunt posibile creșteri de niveluri și debite, pe unele râuri din nord-vestul, centrul, sudul și sud–estul țării, ca urmare a precipitațiilor prognozate.

Se menține în vigoare **ATENȚIONAREA HIDROLOGICĂ nr. 2** din 11.01.2023, până la ora 12:00.

**DUNĂRE**

**Debitul la intrarea în țară (secțiunea Baziaș) în intervalul 11.01.2023 – 12.01.2023 a fost în creștere, având valoarea de 4900 m3/s**, sub media multianuală a lunii ianuarie (4950 m3/s).

În aval de Porţile de Fier debitele au fost în creștere la Gruia și în scădere pe sectorul Calafat – Tulcea.

**Debitul la intrarea în țară (secțiunea Baziaș) va fi în creștere (5100 m3/s).**

În aval de Porțile de Fier debitele vor fi în creștere pe sectorul Gruia – Corabia și în scădere pe sectorul Tr. Măgurele – Tulcea.

**2.** **Situaţia meteorologică în intervalul 11.01.2023, ora 08:00 –12.01.2023, ora 06:00**

**ÎN ŢARĂ**

Vremea s-a menținut deosebit de caldă în nord-vestul și centrul teritoriului, iar în rest a intrat într-un proces de răcire, chiar semnificativă în Moldova, nordul Dobrogei și în mare parte din Muntenia, unde valorile termice diurne au fost cu 5...9 grade mai scăzute comparativ cu ziua precedentă. Înnorările au fost persistente în sudul, sud-vestul, estul teritoriului și parțial în centru, unde au fost precipitații predominant sub formă de ploaie, iar în rest cerul a fost variabil. La munte au fost predominant ninsori, moderate cantitativ în Carpații Meridionali unde pe alocuri s-a depus strat consistent de zăpadă. Local în Moldova și Muntenia s-a depus polei. În regiunile sudice cantitățile de apă au depășit pe arii restrânse 15...25 l/mp. În zona montană, în special la peste 1400 m altitudine era strat de zăpadă și măsura la ora 20 -în platformele stațiilor meteorologice- până la 72 cm în Munții Făgăraș. Vântul a suflat slab și moderat, cu intensificări pe crestele montane, izolat cu rafale de peste 80...90 km/h, viscolind ninsoarea, dar temporar și în regiunile sudice, sud-estice și centrale, cu viteze de până la 55...65 km/h. Temperaturile maxime s-au încadrat între -2 grade la Stânca Ștefănești, Darabani și Cotnari și 14 grade la Satu Mare, iar la ora 06 se înregistrau valori termice cuprinse între -4 grade la Darabani, Stânca Ștefănești, Cotnari, Iași și Bârlad și 8 grade la Mangalia. S-a semnalat ceață local în nordul Moldovei și izolat în Maramureș, Transilvania, Crișana și Banat.

***Observație:*** *de ieri dimineață de la ora 06 au fost în vigoare 21 mesaje de atenționare pentru fenomene periculoase imediate, emise după cum urmează: 10 de către SRPV Bacău, 7 de către CNPM Muntenia, dintre care 1 emisă pentru SRPV Constanța, 2 de către SRPV Constanța și 1 de către SRPV Cluj-Napoca și 1 de către SRPV Timișoara.*

**LA BUCUREŞTI**

Vremea a fost închisă. Temporar a plouat, iar cantitățile de apă au fost de 16 l/mp la Filaret și Afumați și de 17 l/mp la stația meteorologică Băneasa. Spre seară și noaptea s-a depus polei. Vântul a avut intensificări, cu viteze la rafală de 45...55 km/h. Temperatura a scăzut continuu pe parcursul zilei, astfel că maxima de 9 grade s-a înregistrat dimineața, iar la ora 06 erau 0 grade.

**3. Prognoza meteorologică în intervalul 12.01.2023, ora 08:00 –13.01.2023, ora 08:00**

**ÎN ŢARĂ**

Vremea va fi în general închisă. Temporar se vor semnala precipitații în general slabe cantitativ, pe arii relativ extinse în sudul, centrul și estul țării și izolat în rest. Vor predomina ploile, dar în Muntenia, Oltenia și pe arii mai restrânse și în celelalte regiuni, temporar vor fi și precipitații sub formă de lapoviță și ninsoare. Se va depune polei în cea mai mare parte a Moldovei, iar pe arii restrânse și în Muntenia, nordul Dobrogei și în estul Transilvaniei. La munte vor predomina ninsorile, iar mai ales în Carpații Meridionali și local în Carpații Orientali se va depune strat de zăpadă (în general de 5...10 cm). Vântul va sufla slab și moderat, cu unele intensificări pe litoral și în deltă. Temperaturile maxime mai scăzute față de ziua precedentă în cea mai mai mare parte a țării, se vor situa în general între -2 și 8 grade, iar cele minime vor fi cuprinse între -3 și 5 grade. Trecător și pe arii restrânse va fi ceață.

**LA BUCUREŞTI**

Vremea va fi închisă și se va răci față de ziua precedentă. Îndeosebi în prima parte a zilei se vor semnala precipitații mixte (ploaie, lapoviță, iar temporar și ninsoare) ce vor favoriza și depuneri de polei. Vântul va sufla slab și moderat. Temperatura aerului nu va avea variații semnificative pe parcursul intervalului, astfel maxima se va situa în jurul valorii de 2 grade, iar minima va fi de 1...2 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

***Agenţia pentru Protecţia Mediului Dâmbovița*** revine cu informații referitoare la poluarea apei pârâului Bizdidel cu ape uzate menajere în amestec cu ape pluviale, care s-a produs în perioada 10.01.2023, ora 18:00 - 11.01.2023, ora 01, în zona orașului Pucioasa, județul Dâmbovița, ca urmare a precipitațiilor abundente care au depășit capacitatea de preluare a rețelei de canalizare aparținând Companiei de Apă Târgoviște. În data de 11.01.2023, la ora 07:00, s-a reluat deversarea apelor uzate neepurate în amestec cu ape meteorice în pârâul Bizdidel.

***Administrația Națională Apele Române*** revine cu informaţii despre poluarea accidentală a apei râului Rediu, care s-a produs în data de 09.01.2023, la ora 14:10, în zona municipiului Iași, județul Iași, ca urmare a descărcării de ape uzate neepurate printr-un cămin de vizitare al unei vechi reţele de alimentare cu apă industrială. Nu a fost semnalată mortalitate piscicolă.

În data de 11.01.2023 s-au desfășurat următoarele acțiuni:

- au fost prelevate probe de apă din c.a. Rediu și sursa de poluare;

- reprezentanți ai Apavital SA Iași au desfășurat acțiuni de vidanjare a apelor uzate din camin, au înlăturat sacii amplasați de către S.G.A. Iași la gura de descărcare a apelor uzate și au efectut lucrări de betonare a gurii de evacuare, stopând astfel deversarea apelor uzate în cursul de apă Rediu.

Rezultatele analizelor probelor de apă prelevate în data de 11.01.2023 sunt prezentate în tabelul de mai jos:



Reprezentanții A.B.A. Prut Bârlad și S.G.A. Iași supraveghează în continuare cursul de apă Rediu.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin încetarea livrării apei din sursa r. Miletin – ac. Halceni;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă pentru piscicultură prin reducerea debitului la sursa r. Ezareni - ac. Ezareni, corespunzător treptei III, începând cu data de 01.09.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 10.01.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile *MS-2 și AB-2***. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

***Administrația Rezervației Biosferei Delta Dunării*** informează despre izbucnirea, în data de 11.01.2023, în jurul orei 11:30, unui incendiu de vegetație (stuf, papură, rogoz) în zona cuprinsă între grindul Cherhănoi și grindul Sulina, județul Tulcea. Nu sunt obiective în zonă. Se va reveni cu informații după stingerea incendiului.

***Administrația Rezervației Biosferei Delta Dunării*** informează despre izbucnirea, în data de 11.01.2023, în jurul orei 16:50, unui incendiu de vegetație (stuf și papură) în zona costieră (țărmul Mării Negre - canal de centură Sulina-Sfântu Gheorghe), județul Tulcea. Nu sunt obiective în zonă. Se va reveni cu informații după stingerea incendiului.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 10.01.2023-11.01.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.

 Direcția Comunicare